หมู่ถ้ำกุมตุรา

หมู่ถ้ำหมื่นพุทธะกุมตุรา (จีนตัวย่อ: 库木吐喇千佛洞; จีนตัวเต็ม: 庫木吐喇千佛洞; พินอิน: Kùmùtǔlǎ Qiānfódòng) หรือ หมู่ถ้ำกุมตุรา (หรือ Qumtura หรือ Kumtura จาก อุยกูร์: قۇمتۇرا) เป็นคูหาพุทธารามในถ้ำที่ตั้งอยู่ในซินเจียง ประเทศจีน ตั้งอยู่ห่างไป 25 กิโลเมตรทางตะวันออกของกูชาบนเส้นทางสายไหมโบราณ ใกล้กันยังเป็นที่ตั้งของคูหาพุทธอื่น ๆ เช่น หมู่ถ้ำกีซีกาฮา, กีซิล, ซูบาชี และซิมซิม การสำรวจโบราณคดีพบอารามถ้ำรวม 112 คูหา ที่คงเหลือถึงปัจจุบัน อายุระหว่างศตวรรษที่ 5-11 นักสำรวจตะวันตกมากมายเคยเดินทางมาที่นี่ ซึ่งรวมถึงคณะสำรวจโอตานี, เซร์เกย์ เฟดอรอวิช อลเดนบวร์ค และ เลอค็อก ผู้ลอกเอาจิตรกรรมฝาผนังบางส่วนจากผนังถ้ำกลับไปยังเบอร์ลิน (ปัจจุบันอยู่ที่มูเซอุมฟือร์อาซีอาทิชเชอคุนซท์) หลังการก่อสร้างโรงไฟฟ้าพลังงานน้ำตงฟางฮง (Dongfang Hong Hydroelectric Plant) ในทศวรรษ 1970 ระดับน้ำในแม่น้ำมูซัตเพิ่มสูงขึ้นและมีผลทำให้จิตรกรรมฝาผนังในถ้ำเสื่อมสภาพเร็วขึ้น มาตราการอนุรักษ์ในระยะยาวเริ่มต้นในปี 1999 ภายใต้การนำของยูเนสโก และประกอบด้วยการบันทึกข้อมูลอย่างละเอียดไปจนถึงการแยกชั้นหินตะกอน หมู่ถ้ำคูหาเหล่านี้ได้รับสถานะคุ้มครองในปี 1961 โดยรัฐบาลจีนให้เป็นสถานที่ที่มีความสำคัญทางประวัติศาสตร์และวัฒนธรรมแห่งชาติแห่งแรก ๆ ของประเทศ ในปี 2008 ได้มีการเสนอชื่อเบื้องต้นเป็นแหล่งมรดกโลกของยูเนสโกในฐานะส่วนหนึ่งของเส้นทางสายไหมในจีน สมุดภาพ อ้างอิง แหล่งข้อมูลอื่น Kumtura Thousand Buddha Caves Conservation Project (UNESCO) Conservation of Ancient Sites on the Silk Road (1st Conference) (GCI) Conservation of Ancient Sites on the Silk Road (2nd Conference) (GCI) Xinjiang Cultural Relics Bureau (search term: 库木吐喇千佛洞) เก็บถาวร 2018-12-11 ที่ เวย์แบ็กแมชชีน (ในภาษาจีน) Xinjiang Travel: Reliable & Authentic Guide from Local Travel Experts